Seks om te geniet - www.bybelkennis.co.za
God het ons so gemaak. Dit is 'n gawe van Hom af. Maar soos alle dinge wil Hy ook hê dat ons dit verantwoordelik moet gebruik. Hoewel daar in die Bybel 'n sterk lyn deurloop dat seks se einddoel voortplanting is, kan 'n mens ook jou seksualiteit bloot net geniet. Kyk maar hoe mooi skryf Hooglied oor die liefde.
Daar is tog ook grense aan die uitleef van ons seksualiteit. Ons kan dit goed gebruik of verkeerd gebruik. Dit hang van ons eie selfbeheersing af, want die drang vir seks voel ons almal maar. Die Bybel voel egter baie sterk oor die huwelik en sien dit as die regte en eintlik die enigste plek vir seks in sy mees intiemste vorm.